b'\n_START_ARTICLE_\n\xc4\x8cetnici-komunisti\n_START_PARAGRAPH_\n\xc4\x8cetnici-komunisti, izraz kojim su prvih godina u Nezavisnoj Dr\xc5\xbeavi Hrvatskoj nazivali srpske odmetnike. Njime se opisuje izmije\xc5\xa1ana skupina koja je djelovala zajedno. Pogre\xc5\xa1no je poistovjetiti tu skupinu s kasnijim povremenim interesnim savezni\xc4\x8dkim djelovanjima \xc4\x8detnika i partizana. Jugoslavenska historiografija ovu je fazu iskrivljeno i tek stidljivo prikazivala kao zajedni\xc4\x8dku borbu pobunjenog naroda koji je djelovao pod \xc4\x8detni\xc4\x8dkim imenom koje je bilo uzeto iz romanti\xc4\x8dnog razdoblja, bez ikakve sveze s paravojskom \xc4\x8detnika monarhofa\xc5\xa1isti\xc4\x8dke Kraljevine Jugoslavije koja je za dr\xc5\xbeavu obavljala prljave zada\xc4\x87e. Donekle ovoj skupini pripadaju i \xc4\x8detnici koji su pre\xc5\xa1li u partizane. _NEWLINE_\xc4\x8cetni\xc4\x8dka propaganda 1942. i jo\xc5\xa1 vi\xc5\xa1e 1943. polazila od toga da Kraljevina Jugoslavija i dalje \xc2\xbbde facto\xc2\xab\xc2\xa0postoji, a jedan od glavnih dokaza za to je i postojanje njene vlastite oru\xc5\xbeane sile u zemlji pod komandom Mihailovi\xc4\x87a. Zagovarali su "potrebu privla\xc4\x8denja partizana \xc2\xbbna ispravni nacionalni put\xc2\xab." Isticali su da postoje dvije glavne komponente pokreta otpora, nacionalisti\xc4\x8dku i partizansku, me\xc4\x91u kojima je do\xc5\xa1lo do raskida. "Nacionalisti\xc4\x8dkom" (\xc4\x8detni\xc4\x8dkom) su pretkazivali sve bolju perspektivu, a partizanski prikazivali kao snagu "koja sve rapidnije opada i gubi svoje pozicije, kao \xc5\xa1to to pokazuje primjer Srbije, Crne Gore, Hercegovine, isto\xc4\x8dne i centralne Bosne" te da partizani u sve ve\xc4\x87em broju \xc2\xbbprilaze u nacionalno kolo\xc2\xab, a da su preostali\xc2\xbbtek ostaci\xc2\xab\xc2\xa0koji \xc2\xbbskr\xc5\xa1tenim kopljima probijaju se u zapadni dio NDH\xc2\xab. Tvrdili su da "u Lici i Dalmaciji"\xc2\xa0\xc2\xbboko 70% \xc4\x8detni\xc4\x8dkih odreda sa\xc4\x8dinjavaju doju\xc4\x8dera\xc5\xa1nji partizani\xc2\xab\xc2\xa0i "Usta\xc5\xa1e su potjerali srpski \xc5\xbeivalj u \xc5\xa1ume, a partizani iz \xc5\xa1ume". NOP-u priznaju va\xc5\xbenost i snagu "samo u u\xc5\xbeem dijelu" NDH i predvi\xc4\x91ali su mu ja\xc4\x8danje u tim krajevima \xc2\xbbmo\xc5\xbeda zbog bje\xc5\xbeanja Hrvata u \xc5\xa1ume umjesto u vojsku\xc2\xab, \xc4\x8dime se vidi razlika partizanskih postrojbi koje su \xc4\x8dinili demokratski Hrvati u pokretu otpora i partizanskih postrojbi koje su u zbilji tvorili \xc4\x8detnici._NEWLINE_U slu\xc5\xbebenim dokumentima navodili su da su do konca rujna 1941. godine u Srbiji sura\xc4\x91ivali \xc4\x8detnici i komunisti, poja\xc4\x8dani biv\xc5\xa1im robija\xc5\xa1ima, slo\xc5\xbeno protiv okupacijske vojske, zatim protiv Srba, koji nisu htjeli sudjelovati "u besmislenom \xc4\x8detnikovanju" te protiv Srba, koji su pristupili suradnji s nje\xc2\xadma\xc4\x8dkim vojni\xc4\x8dkim vlastima. Premda pod odvojenim vodstvima odmetnici su izmije\xc5\xa1ali svoje redove i djelovali zajedno, prelaze\xc4\x87i preko ideolo\xc5\xa1kih razlika i opreka te kona\xc4\x8dnih posebnih ciljeva. U izvje\xc5\xa1\xc4\x87u o odmetni\xc4\x8dkim zvjerstvima i pusto\xc5\xa1enjima od travnja 1941. do lipnja 1942., to razdoblje djelatnosti \xc4\x8detnika-komunista u Srbiji i u Hrvatskoj izvjestitelji iz NDH okvalificirali su kao \xc2\xbbsrbski bolj\xc5\xa1evizam\xc2\xab. Argumenti toj tvrdnji su da se to o\xc4\x8dituje pored ostalih stvari i u emblemima, pod kojima su odmetnici nastupali: srpska narodna zastava s crvenom zvijezdom, \xc4\x8detni\xc4\x8dka kapa s crvenom zvijezdom, te u lozinkama: \xc2\xbb\xc5\xbdivio kralj Petar, \xc5\xbeivio Staljin!\xc2\xab\xc2\xa0i sli\xc4\x8dno. U usporedbi s teritorijem Srbije, na podru\xc4\x8dju hrvatskom ta je suradnja \xc4\x8detnika i komunista bila postojala ne\xc5\xa1to du\xc5\xbee, jer je obje skupine osim mr\xc5\xbenje na osovinske velevlasti vezala i sna\xc5\xbena mr\xc5\xbenja na hrvatski narod i dr\xc5\xbeavu.  Partizani u letcima pisali " Mi se na kraju sla\xc5\xbeemo_NEWLINE_s po\xc5\xa1tenim \xc4\x8detnicima a ne sa onima, koji sprovode Nedi\xc4\x87evsku politiku izdaje" i osu\xc4\x91ivali nedjela "neodgovornih \xc4\x8detnika", \xc5\xa1to name\xc4\x87e pitanje koji su im to bili podobni "odgovorni \xc4\x8detnici"._NEWLINE_Nikako se ne smije smetnuti ni duhovno stanje znatnog dijela srbskog naroda nakon pretrpljenog poraza do\xc5\xbeivljenog u ratu s Tre\xc4\x87im Reichom, Kraljevinom Italijom i Nezavisnom Dr\xc5\xbeavom Hrvatskom, te ma\xc4\x91arskom, bugarskom okupacijom i aneksijom dijelova teritorija Srbije Tre\xc4\x87em Reichu, Kraljevini Bugarskoj, Mussolinijevoj Albaniji i Ma\xc4\x91arskoj. U prikazima srbijanskog novinstva i beogradskog radija osvijetljeno je to stanje \xc4\x8detnika-komunista, koje je zaista po svom obilje\xc5\xbeju bilo najbli\xc5\xbee ludilu, zbog kojega je iznimno patio srpski narod. U Proglasu dragomu narodu koji je narodu Srbije upravio vojvoda srbijanskih \xc4\x8detnika, biv\xc5\xa1i vrhovni zapovjednik \xc4\x8detni\xc4\x8dkih odjela u Jugoslaviji, Kosta Pe\xc4\x87anac 27. kolovoza 1941. me\xc4\x91usobni odnosi Srba prikazani su kao da su si Srbi sami sebi zakleti neprijatelji: \xc2\xbbIz svih krajeva na\xc5\xa1e namu\xc4\x8dene zemlje svakodnevno dobijamo tu\xc5\xbene vijesti. Neodgovorni elementi ru\xc5\xa1e i pale na\xc5\xa1e domove, ubijaju i ono malo Srba, \xc5\xa1to nam jo\xc5\xa1 u \xc5\xbeivotu ostade. Plja\xc4\x8dke na sve strane. Siluju na\xc5\xa1e k\xc4\x87eri i na\xc5\xa1e \xc5\xbeene. Sve to \xc4\x8dine pod svetim imenom srpskih \xc4\x8detnika, na \xc4\x8dijem \xc4\x8delu ja stojim. Kaljaju nam obraz i \xc4\x8dasno ime \xc5\xbeivih i mrtvih \xc4\x8detnika\xc2\xab\xc2\xa0\xc5\xbdrtve tih odmetni\xc4\x8dkih skupina bili su Hrvati katoli\xc4\x8dke i muslimanske vjere u sredi\xc5\xa1njem i jugoisto\xc4\x8dnom dijelu Nezavisne Dr\xc5\xbeave Hrvatske, prema kojima su odmetnici njegovali iskonsku mr\xc5\xbenju, a najja\xc4\x8du od vremena, kada je ustankom hrvatskoga naroda u Travanjskom ratu uvelike olak\xc5\xa1alo Silama osovine da s malo \xc5\xbertava rastepu srpsku oru\xc5\xbeanu silu i s europskog zemljovida izbri\xc5\xa1u posljednju versaillesku dr\xc5\xbeavnu tvorbu Jugoslaviju, u stvari Veliku Srbiju._NEWLINE_Me\xc4\x91u odmetnicima su potom izbile o\xc5\xa1tre borbe za vodstvo i plijen. Prvi me\xc4\x91usobni sukobi me\xc4\x91u \xc4\x8detnicima i komunistima u NDH izbili su koncem 1941. godine. Bili su vrlo krvavi. U izvje\xc5\xa1\xc4\x87ma vlasti NDH s terena stajalo je da su odmetnici koji su bili izrazito bolj\xc5\xa1evi\xc4\x8dko-anarhisti\xc4\x8dki sebi su dali ime "partizani". Pri tome je bitno razlikovati tu ranu skupinu partizana od kasnijih partizana mobiliziranih iz redova prista\xc5\xa1a demokratskih stranaka iz redova svih naroda koji su pristupili partizanskom pokretu otpora. Iz Moskve su stigle upute \xc4\x8demu su partizani suglasno pristupili. U uputama su zahtijevali uklanjanje onih odmet\xc2\xadni\xc4\x8dkih prvaka, koji su pristajali uz Dra\xc5\xbeu Mihajlovi\xc4\x87a, predstavnika srbske \xc2\xbbvlade\xc2\xab\xc2\xa0u Londonu. _NEWLINE_Krvavo me\xc4\x91uodmetni\xc4\x8dko ra\xc5\xa1\xc4\x8di\xc5\xa1\xc4\x87avanje uglavnom je svr\xc5\xa1ilo u korist \xc2\xbbpartizana\xc2\xab. Terenski izvjestitelji NDH smatrali su da je to tako jer su partizanske parole bile ve\xc4\x87ini odmetnika privla\xc4\x8dnije "zbog sklonosti Srba prema Moskvi i bolj\xc5\xa1evizmu" i da je vjerojatno na ishod ovakvog razvitka imalo "jak utjecaj i uvjerenje ve\xc4\x87ine bandita, da bi slu\xc4\x8dajna pobjeda Englezke, Amerike i Sovjetske unije nad narodima Europe zna\xc4\x8dila u samoj Europi izklju\xc4\x8divu pobjedu Sovjetske unije, odnosno bolj\xc5\xa1evizma". Bio je znatan, ali neutvr\xc4\x91en broj poginulih u tim razra\xc4\x8dunavanjima. Zajedni\xc4\x8dka im je crta bila nasilje nad hrvatskim pu\xc4\x8danstvom i onemogu\xc4\x87ivanje izgradnje Nezavisne Dr\xc5\xbeave Hrvatske, \xc5\xa1to su priznavali u lecima. Vojni savjetnik u \xc5\xa0tabu gerilskih odreda za Donji Lapac i okolicu. U pregovorima srpskih pobunjenika s Nijemcima, ustanak su obrazlagali masakriranjem Srba u Hrvatskoj, a kao uvjet mira postavili su okupaciju Hrvatske. Nadalje je objasnio da "Srbi koji spre\xc4\x8davaju (talijansku) okupaciju, otvoreno slu\xc5\xbee Paveli\xc4\x87u, \xc5\xa1tite Nezavisnu Dr\xc5\xbeavu" te nstavio "da okupacija iako nije mo\xc5\xbee biti potpuno uni\xc5\xa1tila Usta\xc5\xa1ku dr\xc5\xbeavu, ona joj je svakako zadala udar i stvarno je brisala iz spiska nezavisnih dr\xc5\xbeava. To je uspjeh ustanka. Pa \xc5\xa1ta bi ko vi\xc5\xa1e hteo."_NEWLINE_Na inicijativu G\xc5\xa0 NOP odreda za BiH, odr\xc5\xbeana je 16. studenoga 1941. konferencija predstavnika partizanskih i \xc4\x8detni\xc4\x8dkih postrojbi isto\xc4\x8dne Bosne radi ra\xc5\xa1\xc4\x8di\xc5\xa1\xc4\x87avanja nesuglasica izme\xc4\x91u \xc5\xa0taba \xc4\x8detni\xc4\x8dkih odreda u isto\xc4\x8dnoj Bosni i G\xc5\xa0 NOP odreda za BiH. Konferencija nije postigla postavljeni cilj, jer su je \xc4\x8detnici napustili kada su uvidjeli da \xc4\x87e ostati u manjini, ali je razobli\xc4\x8den izdajni\xc4\x8dki i razbija\xc4\x8dki rad \xc4\x8detni\xc4\x8dkih vo\xc4\x91a. 17. studenoga su \xc4\x8detnici napustili zajedni\xc4\x8dku konferenciju i na svojoj skup\xc5\xa1tini izabrali Privremenu upravu isto\xc4\x8dne Bosne i raskinuli sporazum od 1. listopada 1941. o suradnji i zajedni\xc4\x8dkom (partizansko-\xc4\x8detni\xc4\x8dkom) Operativnom \xc5\xa1tabu za isto\xc4\x8dnu Bosnu. Partizanski historiografi \xc4\x8detnike su optu\xc5\xbeili da su time pre\xc5\xa1li na otvoreno razbijanje ustani\xc4\x8dkih redova u isto\xc4\x8dnoj Bosni._NEWLINE_Razdvajanje \xc4\x8detnika i partizana nastupilo je i zbog razloga \xc5\xa1to "kad su \xc4\x8detnici jednom shvatili \xc5\xa1to su ciljevi partizana predvo\xc4\x91enih komunistima, shvatili su i to da su partizani njihov glavni neprijatelj. Ako ne poraze partizane, ne\xc4\x87e mo\xc4\x87i ostvariti svoj cilj restauracije monarhije i velikosrpsku hegemoniju u poslijeratnoj Jugoslaviji." (Jozo Tomasevich). Tijek ratnih doga\xc4\x91anja i karakter poslijeratne Jugoslavije pokazao je da je ovo raslojavanje i\xc5\xa1lo tek zbog odanosti drugom gospodaru. Komponenta pokreta otpora (uvjetno, zbog kolaboracije) pod imenom \xc4\x8detnika bila je slu\xc5\xa1ala kralja i poku\xc5\xa1avala o\xc4\x8duvata svoje dobre odnose sa zapadnim Saveznicima, a komponenta pod imenom partizana bila je pokorna SSSR-u i Staljinu i njegovom odmetnutom pijunu Titu, pod \xc4\x8dijom je paskom nastavljena velikosrpska hegemonija i poni\xc5\xa1teni pozitivni demokratski dosezi Kraljevine Jugoslavije i poni\xc5\xa1tena realizirana nacionalna prava Hrvata. _NEWLINE_Svetozar Vukmanovi\xc4\x87 Tempo zapisao je u svojim memoarima da su njegovi borci "za svaki slu\xc4\x8daj imali pri sebi petokrake zvijezde i kokarde" i da se \xc4\x8desto doga\xc4\x91alo da "ljudstvo prelazi iz partizana u \xc4\x8detnike" (20) i obratno. Bio je nezadovoljan zbog sve poja\xc4\x8danijeg genocida nad hrvatskim muslimanskim pu\xc4\x8danstvom. Poku\xc5\xa1ao je urazumiti srpsko pu\xc4\x8danstvo i njegove partizanske i \xc4\x8detni\xc4\x8dke zapovjednike koje je sazvao na zajedni\xc4\x8dki zbor u Rogatici. Upozoravao ih je da je ratna sre\xc4\x87a vrlo promjenljiva, da \xc5\xbertvem mogu vratiti u budu\xc4\x87nosti milo za drago. Bio je ismijan, partizanski su mu se odredi poslije osipali i mnogi su odlazili u one odrede gdje se zlo\xc4\x8din nije suzbijao, ve\xc4\x87 poticao. Upozoravao je borce da se ne vesele prije vremena i na posljedice istrebljivanja muslimanskog i hrvatskog pu\xc4\x8danstva - ustanak je do\xc5\xa1ao u krizu, muslimanska i hrvatska sela su se organizirala i naoru\xc5\xbeala, stvorila milicijueradi obrane, isto kao \xc5\xa1to su u\xc4\x8dinili Srbi kada su bili ugro\xc5\xbeeni. "Usta\xc5\xa1ama je uspjelo da stvore \xe2\x80\x98Crnu legiju\xe2\x80\x99, najelitniju jedinicu sastavljenu ve\xc4\x87inom od Muslimana i Hrvata koji su bje\xc5\xbeali ispred va\xc5\xa1eg no\xc5\xbea! " Govor nije imao uspjeha, jer su oni i dalje "plja\xc4\x8dkali i palili muslimanska sela, ubijali i klali ljude, \xc5\xbeene i djecu" i to sve "pod parolom da Bosna treba da bude srpska" (13), pa su tako "borbu protiv okupatora" pretvorili "u borbu protiv muslimanskog i hrvatskog pu\xc4\x8danstva\xe2\x80\x9c.'